#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. szeptember 19-i ülésére)

**TÁRGY: KISS JÓZSEFNÉ 6200 KISKŐRÖS, KÁLVIN UTCA 3. SZÁM ALATTI LAKOS AJÁNDÉKOZÁSA**

Kiss Józsefné 6200 Kiskőrös, Kálvin u. 3. szám alatti lakos a Kiskőrös a 2628 hrsz-on nyilvántartott, kivett beépítetlen terület művelési ágban lévő ingatlan tulajdonosa 7 m2 nagyságú területet felajánlott útszélesítés céljára ingyenesen – ajándékozás jogcímen - Kiskőrös Város Önkormányzata (a továbbiakban: Önkormányzat) részére.

Kiskőrös Város Önkormányzata a Bács-Kiskun Megyei Kormányhivatal Kiskőrösi Járási Hivatal Földhivatali Osztályán (a továbbiakban: Földhivatali Osztály) a 2624, a 2628, és a 2630 hrsz-on nyilvántartott földrészletek határrendezése érdekében változási vázrajzot – előterjesztés melléklete - és kérelmet nyújtott be telekalakítási engedélyezési eljárás lefolytatására. A telekalakítási engedély 2018. augusztus 21. napján véglegessé vált.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhetnek az Önkormányzat tulajdonába ingó vagy ingatlan vagyontárgyak, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat viseli.

Amennyiben Kiskőrös Város Képviselő-testülete elfogadja Kiss Józsefné felajánlását az engedélyezési eljárás során érintett Kiskőrös Város Önkormányzata tulajdonát képező 2624 hrsz-ú kivett közterület művelési ágú terület nagysága 861 m2 - re emelkedik.

A fentiekre tekintettel javaslom, hogy a Képviselő-testület köszönettel fogadja el Kiss Józsefné kiskőrösi lakos által felajánlott földrészletet – útszélesítés céljából – ingyenesen, ajándékozás jogcímén.

**Kiskőrös, 2018. szeptember 13.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. köszönettel elfogadja Kiss Józsefné 6200 Kiskőrös, Kálvin utca 3. szám alatti lakos, mint a Kiskőrös 2628 hrsz-on nyilvántartott, kivett beépítetlen terület művelési ágban lévő ingatlan tulajdonosa által Kiskőrös Város Önkormányzatának útszélesítés céljára felajánlott 7 m2 nagyságú területet ingyenesen, ajándékozás jogcímén,
2. felhatalmazza a polgármestert a határozat-tervezet mellékletét képező telekhatár rendezéssel vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal